text: Selskabslokaler brændt ned - politiet vækkede beboere
  21 april 2016 kl. 03.53
  Restaurant Bondehuset Ellums selskabslokaler ud til landevej rute 25 udbrændte natten til torsdag.
  En politipatrulje observerede ved 02-tiden natten til torsdag, at det brændte i landsbyen Ellum syd for Løgumkloster.
  Et stråtækt hus stod i flammer, og betjentene vækkede beboerne og fik dem ud af ejendommen.
  Det drejer sig om Restaurant Bondehuset, hvis restaurant og selskabslokaler af endnu ukendte årsager udbrændte.
  - Vi blev alarmeret kl. 02.10. Bygningen stod i flammer, da vi ankom. Nu er vi snart færdige med efterslukningen, fortæller indsatsleder Jacob Christensen fra Brand og Redning Sønderjylland til TV SYD.
  
  Brand i Ellum ved Løgumkloster. Beboerne er ude. Ingen fare for dyr eller mennesker. Brandvæsenet arbejder stadig på stedet. #politidk
  
  